Rik Van Steenbergen

| Rik Van Steenbergen |
| --- | --- |
 Rik Van Steenbergen (vas.) ja Peter Post vuonna 1967.
Henkilötiedot
Syntynyt: 9. syyskuuta 1924
Kuollut: 15. toukokuuta 2003 (78 vuotta)
Kansalaisuus:   Belgia
Pyöräilijä
Laji:  maantie
Rooli:  ajaja
Ajajatyyppi:  klassikkojen erikoismies
Suurimmat voitot
 Maantieajon maailmanmestaruus 1949, 1956, 1957  Flanderin ympäriajo 1944, 1946 Pariisi–Roubaix 1948, 1952 La Flèche Wallonne 1949, 1958 Milano–San Remo 1954 Pariisi–Bryssel 1950 Ranskan ympäriajo, 4 etappia Italian ympäriajo, 15 etappia Espanjan ympäriajo, 6 etappia Belgian maantiepyöräilymestaruus 1943, 1945, 1954 
  [ Muokkaa Wikidatassa ]   
| Mitalit> Maa:   Belgia.Miesten pyöräily.Maantiepyöräilyn MM-kilpailut  | Mitalit> Maa:   Belgia.Miesten pyöräily.Maantiepyöräilyn MM-kilpailut  | Mitalit> Maa:   Belgia.Miesten pyöräily.Maantiepyöräilyn MM-kilpailut  | Maa:   Belgia> Miesten pyöräily. |
| --- | --- | --- | --- |
|  Kultaa | Kööpenhamina 1949 | maantieajo |  |
|  Kultaa | Ballerup 1956 | maantieajo |  |
|  Kultaa | Waregem 1957 | maantieajo |  |
|  Pronssia | Zürich 1946 | maantieajo |  |
Rik Van Steenbergen (9. syyskuuta 1924 Arendonk, Belgia – 15. toukokuuta 2003 Antwerpen) oli belgialainen maantiepyöräilijä, lajinsa kolminkertainen maailmanmestari.
Köyhään perheeseen syntynyt Van Steenbergen aloitti pyöräilyuransa 14-vuotiaana. Hän siirtyi ammattilaiseksi vuonna 1942 ja saavutti jo seuraavana vuonna ensimmäisen merkittävän voittonsa, Belgian maantieajomestaruuden. Vuonna 1944 hän voitti ensimmäisen kerran suuren klassikkokilpailun oltuaan paras Flanderin ympäriajossa. Hän voitti saman kilpailun myös kaksi vuotta myöhemmin.
Vuoteen 1966 kestäneellä urallaan Van Steenbergen voitti useita muitakin klassikkoja: Pariisi–Roubaix’n 1948 ja 1952, La Flèche Wallonnen 1949 ja 1958, Pariisi–Brysselin 1950 sekä Milano–San Remon 1954. Maantiepyöräilyn maailmanmestaruuden hän voitti kolme kertaa: Kööpenhaminassa 1949 ennen Ferdinand Kübleriä, Ballerupissa 1956 ennen Rik Van Looya sekä kotiyleisönsä edessä Waregemissa 1957 ennen Louison Bobet’ta. Jo Zürichissa 1946 Van Steenbergen oli saanut pronssia Hans Knechtin ja Marcel Kintin jälkeen.
Van Steenbergen menestyi myös ratapyöräilyssä: hän voitti 40 kertaa kuuden päivän ajo -tapahtuman, neljä kertaa américaine-ajon Euroopan mestaruuden sekä paransi kahdesti maailmanennätystä. Ratapyöräilyssä saadut taidot tekivät hänestä erinomaisen kirimiehen myös maantiekilpailuihin, mutta pitkät ylämäet olivat hänelle tavallisesti vaikeita estäen voitot suurissa ympäriajoissa. Hän sijoittui kuitenkin toiseksi vuoden 1951 Italian ympäriajossa. On sanottu, että Van Steenbergen olisi saattanut voittaa suuria ympäriajoja keskittymällä niihin paremmin sen sijaan että osallistui lähes kaikkiin mahdollisiin kilpailuihin. Eräiden lähteiden mukaan Van Steenbergen voitti urallaan lähes tuhat kilpailua; voittojen määrä tosin vaihtelee suuresti lähteestä riippuen.
Van Steenbergen kuoli pitkällisen sairauden jälkeen Antwerpenissa vuonna 2003. Hänen hautajaisiinsa Westmallen Sint Pauluskerkissa osallistui 2 000 vierasta joukossaan belgialaiset suurpyöräilijät Eddy Merckx, Rik Van Looy, Roger De Vlaeminck, Walter Godefroot, Johan De Muynck, Lucien Van Impe, Freddy Maertens ja Briek Schotte. Vieraisiin kuuluivat myös UCI:n puheenjohtaja Hein Verbruggen ja Belgian pääministeri Guy Verhofstadt.